从物体发出个两条互相之间夹角小于90度各光线，经过平面镜个反射，伊拉之间个角度仍旧勿变（根据光个反射定律，入射角等于反射角）。拿搿两条反射线反向延长，两条线会得交于一点，搿一点就是平面镜成个虚像。两条反射线个夹角等于两条入射线个夹角，可以通过几何计算推算出，入射光线、镜面、物到镜面之间个距离围成功个三角形跟反射光线个反向延长线、镜面、像到镜面之间个距离围成功个三角形是全等三角形，所以物距（物到镜面个距离）跟像距（像到镜面个距离）是相等个，物跟像个大小也是一样个。